26/05/2011 | Administración LocalMunicipal
Santiago de Compostela
Sección Municipal de Contratación
Bases para a concesión de subvencións ás asociacións veciñais sen ánimo de lucro para o desenvolvemento de programas e actividades de interese xeral e sectorial e para o mantemento de equipamentos para o exercicio 2011

No orzamento municipal para o exercicio 2011 existe consignación orzamentaria para a concesión deste tipo de subvencións con cargo a partida núm.120-92402.48901 – PARTICIPACIÓN VECIÑAL OUTRAS TRANSFERENCIAS NON NOMINATIVAS, destinándose a este fin a cantidade total máxima de cincuenta e cinco mil douscentos cincuenta euros (55.250.-€). A cantidade máxima desagregarase nas seguintes porcentaxes: a) Gastos de funcionamento o 33% (o que supón 18.232,50.-€) b) Actividades o 67% (o que supón 37.017,50.-€) Finalidade.- As presentes Bases teñen por obxecto a concesión de subvencións ás asociacións veciñais sen ánimo de lucro para o desenvolvemento durante o exercicio 2011 de programas e actividades de interese xeral e sectorial, así como, para o mantemento, conservación e pequenas reparacións de infraestruturas para o desenvolvemento de ditos programas e actividades que se tramiten por este Departamento. Obxecto.- Os proxectos presentados polas Asociacións de Veciños, xestionaranse directamente pola Asociación subvencionada, os destinatarios serán a poboación de todas as idades, debendo responder aos obxectivos de realizar proxectos de actividades de carácter festivo, recreativo ou similares que teñan relación directa coa Asociación. Serán subvencionables as actuacións en materias de interese xeral para os cidadáns, que de seguido se relacionan: 1) Actividades · Actuación de carácter formativo – educativo (cursos de formación orientados a todas as idades, charlas, coloquios, conferencias.) · De carácter cultural, lúdico e tradicional, como Antroido, Magostos e San Xoán. · Montaxe e desmontaxe de palcos e carpas. · De carácter informativo (publicacións periódicas propias da asociación). 2) Gastos de funcionamento · Mantemento do local da asociación (auga, luz, teléfono, material de limpeza, pequenos arranxos do material inventariable.). · Material funxible (folios, grampas, lapis.). Condicións.- Quedan excluídas do ámbito de aplicación da presente convocatoria as seguintes actividades: 1. Aquelas actuacións que obteñan subvención por parte doutro departamento deste Concello e aquelas que pola súa natureza ou obxectivo poidan acollerse a outras convocatorias realizadas polo Concello de Santiago de Compostela ou non se encadren dentro do ámbito de actuación do Departamento de Participación Cidadá. 2. Aquelas que a xuízo da Comisión de Valoración teñan unha escasa relevancia e carezan de interese cultural, festivo, recreativo ou similar.3. Programas que non favorezan a igualdade de oportunidades entre as mulleres e os homes. Serán obrigacións das asociacións beneficiarias da subvención: 1. A asociación subvencionada comprométese a admitir a presenza e cumprimentar a información que lle sexa requirida polos servizos técnicos municipais, encargados do seguimento e avaliación das subvencións.2. Incorporar en todos os elementos de promoción e publicidade que se realice das actividades a colaboración da Concellaría de Participación Cidadá do Concello de Santiago de Compostela, xustificándoo ben con copia da publicidade feita ou coa presentación de Declaración conforme toda a publicidade realizada engadíuselle o logotipo da Concellaría de Participación Cidadá do Concello de Santiago de Compostela.3. A Asociación subvencionada obrígase a dar cumprimento a todas as normativas reguladoras das actividades que se realicen e ás disposicións contidas no Regulamento de Participación Cidadá. Destas obrigacións responderán as asociacións solicitantes a través dos seus representantes legais, que serán os que firmen a solicitude. Se houbese cambios en dita representación, deberán comunicarllo ao Departamento de Participación Cidadá e subrogaranse nas obrigacións indicadas nesta convocatoria. Para o non previsto nas presentes Bases será de aplicación a Lei 38/2003 xeral de subvenciones e o RD 887/2006, que aproba o Regulamento de dita Lei. Poderán acollerse a esta convocatoria de subvencións todas as asociacións veciñais sen ánimo de lucro do municipio de Santiago de Compostela que cumpran os seguintes requisitos: 1. Estar legalmente constituídas e domiciliadas no municipio de Santiago de Compostela e figurar inscritas no Rexistro municipal de asociacións do Concello de Santiago de Compostela.2. Estar ao corrente das súas obrigas fiscais coa Axencia Estatal da Administración Tributaria, a Tesourería Territorial da Seguridade Social e co Concello de Santiago de Compostela, respectivamente.3. Non estar incurso en ningunha das prohibicións para obter a condición de beneficiario das subvencións previstas no artigo 10 da Lei 9/2007, do 13 de xuño, de subvencións de Galicia.4. Ter debidamente xustificados os gastos correspondentes a subvencións concedidas con anterioridade polo Concello de Santiago de Compostela, ou xustificación razoada do motivo do incumprimento da obriga de xustificar.1. As solicitudes dos interesados presentaranse no Rexistro Xeral da Rúa Salvador Allende, 4 (zona das Galeras), ou nos Rexistros auxiliares de Fontiñas e O Ensanche do Concello de Santiago de Compostela ou ben utilizando os medios establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, no prazo de UN MES NATURAL contado a partires do día seguinte ao da publicación destas Bases no Boletín Oficial da Provincia da Coruña que, tamén se inxerirán tanto na páxina web do Concello como no Taboleiro de Anuncios da Casa Consistorial e, acompañaranse dos documentos e informacións que se sinalan no apartado 2º deste artigo, salvo aqueles que mediante informe do departamento de Participación Cidadá, se acredite que xa constan en poder do Concello.2. As asociacións interesadas deberá acompañar á solicitude, agás xa obre en poder do Concello, segundo o disposto no punto anterior, a seguinte documentación: 1º) Solicitude en modelo normalizado (xeral e específico para as subvencións que se tramiten pola Concellaría de Participación Cidadá) subscrita polo representante legal da asociación, xunto co compromiso de destinar a subvención á execución do obxectivo, proxecto ou actividade solicitada ou gastos de funcionamento (ANEXOS I e II). 2º) Fotocopia do NIF/CIF da persoa ou asociación solicitante e, se e o caso, documento acreditativo da representación que posúe na devandita asociación.3º) Unha copia dos estatutos ou documentación acreditativa da personalidade xurídica da asociación solicitante. Na copia do estatutos deberá figurar o selo xustificativo da inscrición no rexistro público correspondente.4º) Declaración xurada das subvencións ou axudas solicitadas ou percibidas polo solicitante por parte doutras entidades públicas ou privadas, para o financiamento da actividade para a que se solicita a subvención. (ANEXO III) 5º) Declaración responsable de non atoparse inhabilitado ou estar incurso en prohibición para acceder á condición de beneficiario de subvencións do Concello de Santiago de Compostela, de conformidade co establecido no artigo 10 da Lei 9/2007, de subvencións de Galicia (ANEXO III) 6º) Declaración xurada acreditativa de atoparse ao corrente no cumprimento das súas obrigas fronte á: Axencia Estatal da Administración Tributaria, á Tesourería Territorial da Seguridade Social e ao Concello de Santiago de Compostela, respectivamente (ANEXO III). Nos supostos nos que, trala tramitación da solicitude, resulte que o importe da subvención proposta exceda de 3.000.- euros, de conformidade co artigo 5 da Lei 9/2007, de 13 de xuño, a asociación interesada deberá achegar certificacións de atoparse ao corrente das obrigas tributarias fronte a Axencia Estatal da Administración Tributaria, á Tesourería Territorial da Seguridade Social e ó Concello de Santiago de Compostela, respectivamente (ANEXO III) 7º) No caso de subvencións solicitadas para o desenvolvemento de proxecto, actividade ou programa deberán presentar unha Memoria explicativa (segundo modelo que figura no ANEXO IV). O interesado poderá presentar xunto co modelo indicado o proxecto que estime conveniente no que se subliñará outros aspectos que axuden a unha mellor avaliación.8º) No caso de subvencións solicitadas para financiar gastos para mantemento, conservación e pequenas reparacións de infraestruturas da asociación acompañarán: -xustificación da titularidade do local e -unha memoria explicativa do mantemento a realizar.9º) De xeito imprescindible, certificación bancaria na que figure o número de conta da entidade solicitante e na que solicita se lle ingrese a subvención.10º) Calquera outro documento que se considere de interese para a mellora da avaliación da subvención. O Concello poderá solicitar, se así fora oportuno para a resolución do procedemento, calquera outro documento que estime conveniente. No suposto de solicitude de subvención para diferentes actividades, deberán solicitarse por orde de preferencia e, o Concello terá opción de elección para o caso de que non poida financialas todas 3. Se a solicitude non reúne os requisitos ou non achega a documentación indicada requiriráselle ao interesado para que emende as deficiencias observadas no prazo máximo improrrogable de dez días hábiles, indicándolle que se non o fixese teráselle por desistido da súa petición, e arquivaranse no expediente sen máis trámite, trala resolución ditada nos termos previstos no art.71 da Lei de réxime xurídico das administracións públicas e do procedemento administrativo común. O procedemento para a concesión das subvencións previstas nas presentes Bases axustaranse ao establecido na Lei 30/1992, do 26 de novembro, de réxime xurídico das administracións públicas e do procedemento administrativo común e na Lei 9/2007, do 13 de xuño, de subvencións de Galicia, así como, ao Decreto 11/2009, do 8 de xaneiro, polo que se aproba o Regulamento da Lei 9/2007.1.- Presentadas as solicitudes no Rexistro Xeral da rúa Salvador Allende, 4 (zona de Galeras) ou nos rexistros auxiliares municipais de Fontiñas ou do Ensanche, ou ben utilizando os medios establecidos no artigo 38.4 da Lei 30/1992, segundo o punto 4.1 destas bases, remitiránselle ao Departamento de Participación Cidadá aos efectos de levar a cabo a súa tramitación.2.- O órgano instrutor será o funcionario encargado da Xefatura do Negociado do Departamento, que realizará as actuacións que se sinalan nas presentes Bases.3.- A Comisión de Valoración, constituída ao efecto, terá a seguinte composición: - Presidente/a: A Concelleira de Participación Cidadá ou persoa en quen delegue. - Vocais:  Un funcionario do Departamento designado para estes efectos.  Un membro do Consello de relacións veciñais designado para estes efectos. - Secretario/a: O funcionario encargado da Xefatura do Negociado de Participación Cidadá, designado para o efecto, ou persoa en quen delegue.4.- De conformidade co establecido nas Bases de execución do Orzamento municipal, o órgano competente para resolver o procedemento é a Xunta de Goberno Local.5.- O prazo máximo para resolver e notificar a resolución do procedemento será de tres meses, contados a partir do día seguinte ao da publicación da convocatoria no Boletín Oficial da Provincia da Coruña. Transcorrido dito prazo sen que se adopte resolución expresa, poderase entender desestimada. A resolución porá fin á vía administrativa, e contra ela os interesados poderán interpor recurso de reposición ante o mesmo órgano ou ben, alternativamente, recurso contencioso-administrativo perante o Xulgado Contencioso-Administrativo de Santiago.6.- Non se admite a reformulación das solicitudes para os supostos nos que a subvención concedida sexa inferior á que figura na solicitude.7.- A aceptación da subvención concedida entenderase efectuada se no prazo de quince días naturais contados a partir do seguinte hábil ao da notificación non renunciaran a ela expresamente mediante escrito dirixido ao órgano concedente.8.- Toda alteración das condicións tidas en conta para a concesión da subvención e, en todo caso, a obtención concorrente de subvencións doutras administracións públicas ou entidades poderá dar lugar á modificación da resolución da concesión. A concesión ou denegación das subvencións, así como a súa cuantificación económica, efectuarase tendo en conta os seguintes criterios: PUNTUACIÓN MÁXIMA. 14 puntos. A contía que se concederá en concepto de subvención pola realización de actividades, que en ningún caso poderá exceder do 80% do custe total, de acordo coa puntuación obtida será a seguinte: - De 1 a 2 puntos: 300.-€ - De 3 a 5 puntos: 600.-€ - De 6 a 8 puntos: 1.000.-€ - De 9 a 10 puntos: 1.200.-€ - De 11 a 13 puntos: 1.400.-€ - 14 puntos: 1.700.-€ b) Gastos de funcionamento: Outorgarase unha cantidade máxima de 900.-€, como axuda ao funcionamento das Asociacións que o soliciten, debendo de ter en conta, que en ningún caso podería superar o 80% do seu orzamento. En todo caso a contía máxima da cada subvención non poderá superar o 80% do proxecto ao que sexa de aplicación, financiando o outro 20% a asociación solicitante ben, con fondos propios ou mediante outras subvencións públicas, que en ningún caso a contía total das axudas poderán superar o 100% do importe da actividade que se subvenciona. Considéranse gastos subvencionables aqueles que de maneira indubidable respondan á natureza da actividade subvencionada e se realicen con anterioridade á finalización do período de xustificación. Serán subvencionables os gastos correntes necesarios para o desenvolvemento da actividade tales como: alugueiros de material, gastos de transporte, gastos de pequenas reparacións, mantemento e conservación de bens propios ou alugados, adquisición de material non inventariable, subministracións (augas, gas, electricidade, teléfono, combustible) e outros gastos diversos como publicidade, imprenta., quedando excluídos os gastos estruturais das entidades beneficiarias, como poden ser as nóminas de persoal. Non se subvencionarán os gastos de investimento tales como adquisición, construción e reforma de bens inventariables. En ningún caso serán gastos subvencionables os intereses debedores de contas bancarias, xuros, recargas e sancións administrativas e penais e os gastos de procedementos xudiciais. Concedida a subvención, e para proceder ao seu cobro, os beneficiarios deberán presentar no servizo correspondente a seguinte documentación acreditativa da realización da actividade, proxecto, obxectivo ou adopción do comportamento: a) Memoria explicativa e detallada da realización da totalidade do proxecto ou actividade, con expresa mención dos resultados obtidos (ANEXO IV). Deberá acompañar, no seu caso, exemplar da cada un dos folletos, carteis, libros, vídeos, CD-ROM, etc., que se editasen ou publicasen co gallo da actividade subvencionada. b) Facturas polo importe da totalidade da actividade. c) Achegar os anexos de xustificación da subvención (ANEXOS VI e VII). Os documentos presentados serán orixinais, e se fosen copias deberán ser compulsadas polo servizo xestor, de conformidade co que se estableza nas bases de execución do orzamento. No caso de xustificar gastos de persoal, é imprescindible que se achegue o contrato de traballo que acredite a vinculación coa asociación, así como o certificado dos custos salariais, no que conste expresamente o custo seguridade social empresa. Considerarase gasto realizado, segundo o art.31.2 da Lei Xeral de Subvencións, o efectivamente pagado con anterioridade á finalización do período de xustificación determinado pola norma reguladora da subvención. Polo tanto, debe acreditarse que se trata de gastos realizados e abonados. A data límite para xustificar a subvención concedida será a do 30 de novembro do exercicio económico correspondente á súa concesión. Sendo a xustificación obxecto de informe e proposta do órgano xestor, elevándose a devandita proposta a Xunta de Goberno Local para a súa aprobación. No caso de non presentar a xustificación dentro deste prazo, incoarase expediente de anulación do correspondente compromiso que conlevará a perda do dereito de cobro da subvención. Non se realizarán pagos a conta nin anticipados. Serán obrigas dos beneficiarios das axudas as sinaladas no artigo 11 da Lei 9/2007, do 13 de xuño, de subvencións de Galicia e ademais: · Non modificar a programación das actividades que se subvencionen sen coñecemento e autorización expresa e previa do Concello. · Facer constar na publicidade, difusión, publicacións, etc., que se xeren que as actividades están subvencionadas polo Concello de Santiago de Compostela. A estes efectos se engadirá o logotipo do Concello en carteis, dípticos, folletos. · Comunicarlle ao Concello a realización da actividade para o coñecemento e, se é o caso, participación de responsables municipais. Santiago de Compostela, 14 de abril de 2011 Guadalupe Rodríguez Silva Concelleira delegada de Participación Cidadá A Asociación Veciñal CIF G-15, con domicilio social no lugar/ rúa núm. CP 15, nº de teléfono da Asociación na localidade de Santiago de Compostela, inscrita no Rexistro municipal de asociacións co nº representada por don/a: co DNI, número de teléfono de contacto: domiciliado/a no lugar/rúa núm. CP na localidade de Santiago de Compostela, Unha subvención para sufragar os gastos1 derivados da realización da/s seguintes/s actuación/s: Importe total da actividade para a que se solicita subvención: Importe da subvención solicitada: Acepto o compromiso de destinar a subvención que se conceda á execución do proxecto, obxectivo ou actividade solicitada así como todos os compromisos e obrigas derivadas das bases reguladoras da convocatoria de subvencións para o exercicio 2011. Santiago de Compostela, de de 2011. (DNI, sinatura e selo da entidade) ____________________________ 1 Sendo subvencionables os gastos directamente relacionados coa actividade subvencionada quedando excluídos os gastos estruturais das entidades beneficiarias, segundo se establece na base sétima da convocatoria, respectándose o previsto nas disposición vixentes, en particular o art.13 e concordantes da Lei 38/2003, de 17 de novembro, xeral de subvencións, na Lei de subvenciones de Galicia 9/2007 do 13 de xuño, o Decreto 11/2009, do 08 de xaneiro, polo que se aproba o Regulamento da citada Lei, as Bases de execución do orzamento municipal e demais normativa legal de aplicación. A Asociación Veciñal CIF G-15, con domicilio social no lugar/ rúa núm. CP 15, nº de teléfono da Asociación na localidade de Santiago de Compostela, inscrita no Rexistro municipal de asociacións co nº representada por don/a: co DNI, número de teléfono de contacto: domiciliado/a no lugar/rúa núm. CP na localidade de Santiago de Compostela, Unha subvención para sufragar os gastos1 derivados do equipamento e mantemento dos locais que de seguido se relacionan: Importe total da actividade para a que se solicita subvención: Importe da subvención solicitada: Acepto o compromiso de destinar a subvención que se conceda á execución do proxecto, obxectivo ou actividade solicitada así como todos os compromisos e obrigas derivadas das bases reguladoras da convocatoria de subvencións para o exercicio 2011. Santiago de Compostela, de de 2011. (DNI, sinatura e selo da entidade) ____________________________ 1 Sendo subvencionables os gastos directamente relacionados coa actividade subvencionada quedando excluídos os gastos estruturais das entidades beneficiarias, segundo se establece na base sétima da convocatoria, respectándose o previsto nas disposición vixentes, en particular o art.13 e concordantes da Lei 38/2003, de 17 de novembro, xeral de subvencións, na Lei de subvenciones de Galicia 9/2007 do 13 de xuño, o Decreto 11/2009, do 08 de xaneiro, polo que se aproba o Regulamento da citada Lei, as Bases de execución do orzamento municipal e demais normativa legal de aplicación. D/Dª DNI:, como representante legal da Asociación veciñal: CIF nº G-15 1.- Esta entidade non/si solicitou/recibiu, subvencións ou axudas doutras administracións públicas ou privadas, para a mesma finalidade  Si solicitou  Si recibiu  Non solicitou  Non recibiu Ata o día de hoxe e referidos ao exercicio económico de 2011, esta Asociación solicitou/recibiu outra subvención (indicar a súa procedencia e contía) por parte de: 2.- Esta Asociación  SI /  NON, utiliza o idioma galego no programa de actuacións, así como a publicidade, a difusión, o soporte informático, as publicacións, etc 2.- Esta Asociación non se atopa inhabilitada nin está incursa en ningunha das causas de prohibición sinaladas no artigo 10 da Lei 9/2007 de subvencións de Galicia, para obter a condición de beneficiaria da subvención.3.- Esta Asociación está ao corrente no cumprimento das súas obrigas tributarias fronte a: Axencia Estatal da Administración Tributaria, á Tesourería Territorial da Seguridade Social e ao Concello de Santiago de Compostela, respectivamente. Santiago de Compostela, de de 2011. (DNI, sinatura e selo da entidade) Santiago de Compostela, de de 2011. (DNI, sinatura e selo da entidade) Santiago de Compostela, de de 2011. (DNI, sinatura e selo da entidade) D/Dª DNI:, como representante legal da Asociación veciñal: CIF nº G-15 1.- Esta entidade non/si recibiu, subvencións ou axudas doutras administracións públicas ou privadas, para a mesma finalidade  Si recibiu  Non recibiu Ata o día de hoxe e referidos ao exercicio económico de 2011, esta Asociación solicitou/recibiu outra subvención (indicar a súa procedencia e contía) por parte de: 2.- A actividade, proxecto, obxectivo, programa para o que se concedeu a subvención efectuouse nos termos establecidos na memoria presentada no seu día.3.- Esta Asociación está ao corrente no cumprimento das súas obrigas tributarias fronte a: Axencia Estatal da Administración Tributaria, á Tesourería Territorial da Seguridade Social e ao Concello de Santiago de Compostela, respectivamente, autorizando ao axente instrutor desta convocatoria a facer as comprobacións que estime pertinentes. Santiago de Compostela, de de 2011. (DNI, sinatura e selo da entidade) e selo da entidade) D. Dª como representante legal de: Entidade beneficiaria CIF: 1º.- Que o programa para o que se concedeu a subvención, e que a continuación se detalla, foi realizado na súa totalidade Actividade ou programa: Convocatoria: Datas de realización: Importe da actividade: Importe da subvención concedida: 2º.- Que os gastos xerados na actividade concreta do programa/s subvencionados son: Nº CONCEPTO IMPORTE Data pago IMPORTE TOTAL DA ACTIVIDADE SUBVENCIONADA= Que se xuntan as facturas ou documentos substitutivos correspondentes a estes gastos, así como a xustificación do seu pago.3º.- Que as subvencións solicitadas ou concedidas por outras Entidades para a realización da actividade subvencionada ascenden a un total de €, co seguinte detalle: ENTIDADE CONCEDENTE IMPORTE TOTAL= 4º.- Que os ingresos xerados pola realización da actividade subvencionada ascenden a un total de €, co seguinte detalle: CONCEPTO IMPORTE TOTAL= 5º.-Que os restantes gastos xerados pola actividade subvencionada foron financiados con cargo a 6º.-Da liquidación de ingresos e gastos se deriva que respecto do programa ou actividade realizada, cúmprese o disposto no artigo 31.1 da LXS, o importe dos ingresos e subvencións concedidas non supera o importe total dos gastos cobrados, sendo destinadas todas as achegas á actividade subvencionada Santiago de Compostela, ________________________ Sinatura